钦定古今图书集成/明伦汇编/氏族典/第060卷 > 徐如珂
## 钦定古今图书集成/明伦汇编/氏族典/第060卷 > 徐如珂

按《明外史徐如珂传》：“如珂，字季鸣，吴县人。万历二十
三年进士。除刑部江西司主事，历浙江司郎中。二十
八年，主事谢廷儹疏请建储，神宗怒一司官尽贬三
秩，调极边。如珂得云南布政司照磨。阅十年，稍迁衡
州府推官，以母丧不赴。服除，补河南府，移南京礼部
主事，进郎中，出为岭南道右参议。天启元年，迁四川”
按察副使，饬川东道兵备。进太仆少卿。四年进左通
政。时魏忠贤窃柄，逐杨涟，如珂饯之郭外，忠贤闻而
衔之。明年迁光禄寺卿。忠贤积不能平。六年廷推如
珂南京工部右侍郎，遂削其籍。舟次静海，夜有盗入
帐刺之，幸不死，盖忠贤所使也。抵家三月，知忠贤恨
未已。一日治具，召亲故欢饮，顷之卒。人谓其“服毒”云。
崇祯初，录破贼功，进秩一等，任一子官。